डेढ़ साल बाद भी नहीं हुई नुकसान की भरपाई, प्रोड्यूसर के खिलाफ हो सकती है कार्यवाही
Bollywood Actress Kangana Ranaut Thalaivi Box Office Collection - कंगना रनोट को भले ही फिल्म थलाइवी में जयललिता के किरदार के खूब वाहवाही मिली हो, लेकिन फिल्म बॉक्स ऑफिस पर खास कमाई नहीं कर पाई है। रिपोर्ट्स के अनुसार एंटरटेनमेंट चैनल जी
कंगना रनोट को भले ही फिल्म थलाइवी में जयललिता के किरदार के लिए खूब वाहवाही मिली हो, लेकिन फिल्म बॉक्स ऑफिस पर खास कमाई नहीं कर पाई। रिपोर्ट्स के अनुसार एंटरटेनमेंट चैनल जी इस फिल्म की डिस्ट्रीब्यूटर थी, जिन्होंने अब मेकर्स से 6 करोड़ रुपए वापस करने की डिमांड की है।
ईमेल और लेटर के बाद भी डिस्ट्रीब्यूटर्स को नहीं मिले पैसे 
ईटाइम्स की रिपोर्ट्स के अनुसार, कंपनी ने फिल्म मेकर्स से 6 करोड़ में डिस्ट्रीब्यूशन राइट्स खरीदे थे, लेकिन मेकर्स ने अभी तक कंपनी को इसकी भरपाई नहीं की है। पैसा न मिलने की वजह से जी ने प्रोडक्शन कंपनी को कई ईमेल और लेटर भेजे, इसके बावजूद मेकर्स की तरफ से कोई रिस्पॉन्स नहीं आया है।
प्रोडक्शन कंपनी के खिलाफ लिया जा सकता है लीगल एक्शन 
रिपोर्ट्स के मुताबिक अंदाजा लगाया जा रहा है कि जल्द ही जी अपने पैसों को वापस पाने के लिए अदालत का दरवाजा खटखटा सकता है, क्योंकि फिल्म को रिलीज हुए अब डेढ़ साल से ज्यादा का समय हो चुका है।
कंगना की फ्लॉप फिल्मों से हुआ मेकर्स को घाटा 
बॉक्स ऑफिस पर कंगना बैक टू बैक फ्लॉप फिल्में दे रही हैं। खबरों की मानें तो उनकी फिल्म धाकड़ के डिस्ट्रीब्यूटर्स और प्रोड्यूसर भी अभी तक अपने घाटे से उबर नहीं पाए हैं। वर्क फ्रंट की बात करें तो कंगना जल्द ही अपनी अपकमिंग फिल्म इमरजेंसी में नजर आएंगी, जिसे उन्होंने खुद डायरेक्ट किया है। इस फिल्म कंगना तत्कालीन प्रधानमंत्री इंदिरा गांधी की भूमिका निभाएंगी। इस फिल्म की कहानी साल 1977 में लगी इमरजेंसी पर आधारित है। वहीं एक्ट्रेस इन दिनों फिल्म चंद्रमुखी 2 की शूटिंग में बिजी हैं।
